Predkladacia správa

Rada vlády Slovenskej republiky pre verejnú správu je poradným orgánom vlády Slovenskej republiky, ktorý z vecného hľadiska komplexne posudzuje problematiku pôsobnosti, vzájomnej súčinnosti a funkčnosti organizačných štruktúr verejnej správy, kvality a účinnosti výkonu štátnej správy a samosprávy.

Vzhľadom na skutočnosť, že v poslednom období došlo k viacerým personálnym zmenám v inštitúciách, ktoré majú zastúpenie v Rade vlády Slovenskej republiky pre verejnú správu, Ministerstvo vnútra SR predkladá na rokovanie vlády návrh na zmenu  personálneho  obsadenia členov rady.  Konkrétne je to návrh na menovanie p. Márie Mayerovej – predsedníčky Slovenského odborového zväzu verejnej správy a p. Štefana Mazureka – vedúceho služobného úradu Ministerstva životného prostredia Slovenskej republiky. Zmeny sa predkladajú na základe návrhu zainteresovaných orgánov. 
Návrh nebol predmetom medzirezortného pripomienkového konania z dôvodu, že sa               na materiál vzťahuje výnimka z predkladania materiálov na pripomienkové konanie - časť 3.1.5 metodického pokynu na prípravu a predkladanie materiálov na rokovanie vlády SR. 

	Vymenovanie nových členov rady nemá finančný, ekonomický a environmentálny vplyv a ani vplyv na zamestnanosť a podnikateľské prostredie.